(Ашық тәрбие сағаты)

Өткізген: Ескендирова Ж.Г.

*Сабақтың мақсаты:* Қазақстан Республикасының жеткен

жетістіктері туралы оқушылардың

білгендерін ортаға салу. Оқушыларды

туған жерін, елін, Отанын сүйюге, қор-

ғауға, сақтауға, құрметтеуге тәрбиелеу.

*Көрнекілігі:* Туған жер туралы мақал-мәтелдер, рәміздер.

*Сабақтың барысы.*

Республикасының рәміздері-ұлттық мақтанышы!» атты ашық тәрбие сағатын бастауға рұқсат етіңіздер.

Біз бұдан бұрын Отан, туған жер тақырыптағы сабақтарды өткенбіз. Кәне еске түсірейікші.

-Біз қай мемлекеттің азаматымыз?

-Ұлтымыз кім?

-Тіліміз қандай?

-Республикамыз басқа елдерден несімен ерекшеленеді?

-Тәуелсіздік деген не?

-Тәуелсіздікті қай жылы алдық?

*Мұғалім:* ҚР-ның жер көлемі 2417,3 мың шаршы шақырым жерді алып жатыр, яғни Республикамыздың территориясына

7 мемлекет сияды. Мысалы: Норвегия, Швеция, Франция, Германия, Португалия, Испания, Италия.

Жер көлемі жағынан БҰҰ 180 мемлекеттің ішінде 9-шы орында, ал ТМД елдері бойынша 2-ші орында. Республикамыз 5 мемлекетпен көршілес, олар Ресей,

Қытай, Өзбекстан, Қырғызстан, Түркіменстан. Елімізде 135 ұлт өкілі тұрады. Қазақстанда 14 облыс, 85 ірі қалалар бар.

Ел ордасы – Астана қаласы.

Қазақстан туған елім,

Алтын бесік-Ақ ордам.

Даңқың сенің арта берсін,

Елім менің жаңарған.

*Мұғалім:* Еліміз тәуелсіз болған соң, 1992 жылы ҚР-ның өзіне тән Туы, Елтаңбасы, Әнұраны қабылданды. БҰҰ мүше болып кірді. Міне, рәміздерімізге 20 жыл болды.

*Анель:*

Айнымайды аспаннан,

Біздің тудың бояуы

Оны халық қашан да

Биікке іліп қояды

Көк аспанда алтын күн,

Көк аспанда жас қыран

Естілгендей біздің үн

Сол ғарыштың астынан

Туымызға жас туған,

Бір қарамай өтпейміз

Сол көк тудың астында,

Көгереміз көктейміз.

*Темирлан:* ҚР-ның мемлекеттік туы көгілдір түсті. Онда алтын күн бейнесі, шарықтай ұшқан дала қыраны және ұлттық ою-өрнек нақышталған тік жолақ бар. Тудың көгілдір түсі-бұлтсыз ашық аспан, бейбітшілік белгісі. Өрнек-салт-дәстүріміздің белгісі.

*Назерке:* Қыран бүркіт көмкерген,

Күлімдеген күні бар

Әсем бейне сен білген,

Жай бейне емес біліп ал.

Мағыналы, сымбатты,

Бізде осындай бар белгі,

Елтаңбасы ол елдің.

*Ернар:* ҚР-ның Елтаңбасының бастысы шаңырақ. Шаңырақ киіз үйдің күмбезі. Ол күн бейнесін, ал уықтар одан тарап жатқан алтын сәулелері. Қазақта «Ат-адамның қанаты» деген мақал бар. Елтаңбадағы тұлпар бейнесі дала пырағы, оның шапшаңдығы ер жігітті тәуелсіздікке жетелейді. Бесбұрышты жұлдызы әр адамның өміріне бағдар беретін өз жұлдызы сияқты. Күн мен айды, жұлдызды кие тұтатын халқымыз

«Жұлдызымыз жарқырай берсін» деген асыл арманын айтып тұрғандай.

Әнұраным – жан ұраным,

Айтар әнім, сөйлер сөзім

Ол әні ғой жүрегімнің,

Мың қайталап айтам мұны

Бақыт, бірлік-күн талабы,

Тоқтамайды дабыр әні

Мәңгі-бақи шырқалады

Республика Әнұраны!

*Әнұранды орындау.*

*Мұғалім:* Ал енді туған ел, отан туралы мақал-мәтелдер білеміз ба? (оқушылар мақал-мәтелдер айтады)

Оқушылар әр нәрсені, әр затты, тіпті керемет нәрселерді адамдар қолынан жасап шығарады. Мен сендерден сұрағым келіп тұрғаным, осы рәміздеріміздің авторларын білесіңдер ме?

-Әнұранның авторы кім?

Ш,Қалдаяқов,Н,Назарбаев,Ж.Нәжімеденов.

-Тудың авторы кім?

-Елтаңбаның авторы кім?

*Мұғалім:* ҚР-ның рәміздері ұлт мақтанышы деп неге айтылды қалай ойлайсыңдар?

*Ән:* Бөбектер әні

*Мұғалім:* Туған жерім жырымсың,

Туған елім тынысың,

Мәңгі қымбат ұғымсың,

Ардақтысың ұлысың,

Ана тілім ардағым,

Туған жерім аруағым,

Болса осылар елімде,

Нұрланады алда күн.

-Әр қызарып атқан күніміз нұрланып, еліміз тыныш болып, тек қана жайнай берсін деген тілекпен ашық тәрбие сағатымызды

аяқтаймыз.